Afkondigings 9 Desember - NG Kerk Somerset-Wes
Afkondigings 9 Desember
admin1Afkondigings05/12/2018	Leave a comment0
Ds Klasie Steenkamp, heup-vervanging.
Mnr Valdor Dudley, lens-vervangings.
Me Anne Collins, herstel na hospitalisasie.
Me Hanlie Neethling, hand-operasie.
Jan en Madeleine le Roux se peetkind, Jeanelie (16 jaar), behandeling vir vog op die brein.
Mnr. Herman Jv Rensburg, met die afsterwe van sy pa.
Ons wens al ons gemeentelede 'n geseënde Christusfees toe.
Dié wat met vakansie gaan, moet dit geniet, reis veilig en kom verfris en uitgerus terug. Mag 2019 'n besondere jaar vir elkeen van u wees.
Neem asb. kennis dat die 2019-kalenders teen Dinsdag, 11 Des by die kerkkantoor beskikbaar sal wees vir afhaal deur die verskillende blokke se omgeewerkers, wat dit dan aan gemeentelede sal uitdeel gedurende Desember en Januarie. Geniet hierdie feesuitgawe van die kalender.
Baie dankie aan Babette en elke deelnemer vir 'n pragtige Kerssangdiens. Soos gewoonlik was dit uit die boonste rakke en 'n feestelike geleentheid. Dankie vir al jou moeite en reëlings, Babette! Spesiale woord van dank aan ons klankmanne, Gideon en Gideon jnr. Muller!
Ons wil elkeen wat hard gewerk het om van die Kersmark 'n sukses te maak, van harte bedank. Hierdie was 'n reuse spanpoging met 'n klomp mense wat baie hard gewerk het. In die besonder vir Hannes en Cecile vd Poel wat aan die roer van sake was. Dankie vir julle harde werk, reëlings en lang ure om seker te maak dat alles klopdisselboom verloop. Julle is staatmakers!